Lignè - Wikipedia

# Lignè

### Èn årtike di Wikipedia.

Eglijhe di Lignè

Lignè (fr: Ligny), c' est èn ancyin ptit ban del Waloneye, rebané avou Sombrefe.

- Limero del posse: 5140 (vî limero 6338)
- Limero diyalectolodjike: Na 41
- Nombe di djins: 2500 (2004).
- Lomaedje des djins: Lignitwès, Lignitwesse.
- Sipotaedje des djins: les Soçons.

## [candjî] Djeyografeye

- raiwî pal Ligne
- metou a l' aschate del province di Nameur, do Hinnot, et do Roman Payis.

## [candjî] Istwere.

Li 16 di djun 1815, deus djoûs divant l' batreye di Waterlô, Napoleyon î wangna ene bataye conte li marixhå prûsyin Blücher. Gn a on muzêye ki rmimbere ciste apougnåde la.

## [candjî] Tourisse et foclore

djowe del passion

Li passion d' Lignè s' î djowe dispu 1925, (mins nén di 1930 a 1947). Ele fourit metowe so pîs pa l' abé Mayeux et Joseph Vassart. Å cmince, ele si djouwéve e 6 tåvleas.

Gn a des roles di femes dispu 1960.

E 1966, ele est rprinjhe på redjixheu del dramatike.

Asteure, c' est 18 tåvleas, k' on pout aler vey tos les dimegnes do cwareme.

## [candjî] Tuzance walone

Prumire sicole di walon do payis d' Nameur, la k' gn a yeu des dames di scole k' ont dit k' on-z aléve fé do walon tins des eures normåles d' acsegnmint. Les scoles ont stî dnêyes di 1998 a 2001 pa Chantal Denis, avou l' aidance di Lucien Somme, prezidint des Relîs Namurwès. Les scoles di walon d' Lignè ont mostré:

1. ki sacwants efants, foirt ritårdjîs dins les ôtès brantches, estént les prumîs al sicole di walon, et, tot-z estant valorijhîs, rimontént par après dins les ôtès brantches.
2. ki des efants d' abagants (marokins) polént aprinde li walon ossu bén k' els ôtes.
3. ki les grands-parints, k' on lzî evoyive les efants po dmander des racsegnes, estént foû binåjhes k' on-z åye raskepyî on loyén inte ces deus djermêyes la (grands-parints eyet ptits-efants).

Prin del pådje «http://wa.wikipedia.org../../../l/i/g/Lign%C3%A8.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Deutsch
- English
- Español
- Français
- Polski